23. ΑΠΟΦΑΣΗ ΥΠΟΥΡΓΟΥ ΕΜΠΟΡΙΟΥ Αριθ.Α3/511 της 18/19 Μαΐου 1995 (ΦΕΚ Β' 446) Ρύθμιση θεμάτων λειτουργίας πρατηρίων πετρελαιοειδών προϊόντων και υποχρεώσεις εταιρειών εμπορίας πετρελαιοειδών προϊόντων (Νόμ. 2289/95). Έχοντας υπόψη : 1.Τις διατάξεις του Νόμ. 1558/85 «Κυβέρνηση και Κυβερνητικά Όργανα». 2.Το Π.Δ. 397/88 «Οργανισμός του Υπουργείου Εμπορίου» όπως τροποποιήθηκε μεταγενέστερα. 3.Το Π.Δ. 136/46 «περί κυρώσεως, τροποποιήσεως και συμπληρώσεως του από 10/11.5.1946 Ν.Δ. περί Αγορανομικού Κώδικος», όπως τροποποιήθηκε και συμπληρώθηκε μεταγενέστερα. 4.Το άρθρ. 15 παρ. 4 του Νόμ. 2289/95 (ΦΕΚ 27/Α'/8.2.1995) με το οποίο προστίθενται στο άρθρ. 14 του Νόμ. 1571/85 (ΦΕΚ 192/ Α'/14.10.1995) και παρ. 8 και 9. 5.Την με αριθ. Β3-356/21.7.1994 κοινή απόφαση του Πρωθυπουργού και του Υπουργού Εμπορίου «περί ανάθεσης αρμοδιοτήτων στον Υφυπουργό Εμπορίου». 6.Το γεγονός ότι από τις διατάξεις της παρούσας δεν προκαλείται δαπάνη σε βάρος του τακτικού προϋπολογισμού, αποφασίζουμε: 1.Οι πρατηριούχοι πετρελαιοειδών προϊόντων υποχρεούνται να προμηθεύονται τα πετρελαιοειδή προϊόντα που πωλούν στα πρατήριά τους μόνο από τις αναγνωρισμένες, σύμφωνα με το νόμο, εταιρείες εμπορίας και διανομής πετρελαιοειδών. 2.Οι πρατηριούχοι πετρελαιοειδών προϊόντων που επιλέγουν να συνάπτουν σύμβαση συνεργασίας με συγκεκριμένη αναγνωρισμένη εταιρεία εμπορίας πετρελαιοειδών, για αποκλειστική προμήθεια καυσίμων απ' αυτήν, υποχρεούνται: 2.1.Να αναρτούν σε εμφανές σημείο του πρατηρίου τους πινακίδα με το σήμα της εταιρείας, με την οποία έχουν συνάψει, κατά τα ανωτέρω, σύμβαση αποκλειστικής συνεργασίας. 2.2.Να μην προμηθεύονται πετρελαιοειδή προϊόντα από άλλες εταιρείες πετρελαιοειδών, είτε άμεσα είτε διαμέσου των πρακτόρων ή παραγγελιοδόχων τους. Η ίδια υποχρέωση ισχύει και για τους πρατηριούχους πετρελαιοειδών προϊόντων που έχουν ήδη αναρτημένες στα πρατήριά τους πινακίδες με σήμα αναγνωρισμένης συγκεκριμένης εταιρείας πετρελαιοειδών. Σελ. 264,0962 Τεύχος 1266 - Σελ. 66 3.Οι λοιποί πρατηριούχοι πετρελαιοειδών προϊόντων, που δεν έχουν σύμβαση συνεργασίας με συγκεκριμένη αναγνωρισμένη εταιρεία πετρελαιοειδών για αποκλειστική προμήθεια απ' αυτήν πετρελαιοειδών προϊόντων, λειτουργούν μόνο ελεύθερα (λευκά) πρατήρια πώλησης πετρελαιοειδών προϊόντων. 3.1.Τα προαναφερόμενα πρατήρια θα φέρουν ειδικό σήμα επί πινακίδας που θα είναι φωτεινή λευκού χρώματος (αυτοφωτιζόμενη), διαστάσεων τουλάχιστον 1,50 X 1,50 μέτρων, στην οποία θα εικονίζονται αμφοτερόπλευρα τα κεφαλαία γράμματα «Ε.Π.» αρχικά των λέξεων «Ελεύθερο Πρατήριο». Τα γράμματα θα έχουν χρώμα κόκκινο και ύψος τουλάχιστον 0,60 εκατοστών. Η πινακίδα αυτή θα είναι αναρτημένη σε ύψος τουλάχιστον 4,50 μέτρων (η κάτω πλευρά της) από την επιφάνεια του εδάφους, στην πλευρά του πρατηρίου που συνορεύει με τον δρόμο και κατά τέτοιο τρόπο που να είναι ορατή από παντού. 3.2.Τα πρατήρια που φέρουν το ειδικό σήμα «Ε.Π.» απαγορεύεται να έχουν τοποθετήσει σε οποιοδήποτε σημείο του χώρου τους πινακίδες εταιρειών εμπορίας πετρελαιοειδών, με τις οποίες διαφημίζεται, δια μέσου του πρατηρίου αυτού, η διάθεση των πετρελαιοειδών προϊόντων των εταιρειών αυτών. Επίσης απαγορεύεται να φέρουν στις αντλίες τους διακριτικά σήματα εταιρειών εμπορίας πετρελαιοειδών. Εφόσον τα εν λόγω πρατήρια φέρουν πινακίδες που διαφημίζουν άλλα προϊόντα, πλην πετρελαιοειδών προϊόντων, εταιρειών εμπορίας πετρελαιοειδών (π.χ. λιπαντικά), οι πινακίδες αυτές θα είναι μικροτέρων διαστάσεων από την πινακίδα του ειδικού σήματος και θα απέχουν τουλάχιστον τρία μέτρα από αυτήν, ώστε να μη δημιουργείται κατά κανένα τρόπο παραπλάνηση στους καταναλωτές. 3.3.Η ανάρτηση της πινακίδας με το ειδικό σήμα στα ελεύθερα πρατήρια θα γίνει σε διάστημα ενός μηνός από την ισχύ της παρούσας. Οι πρατηριούχοι αυτών των πρατηρίων θα γνωστοποιούν τούτο εγγράφως, εντός 15 ημερών από την ανάρτηση της εν λόγω πινακίδας, στις κατά τόπους περιφερειακές υπηρεσίες του Υπ. Εμπορίου με πλήρη στοιχεία των πρατηρίων τους. Η προθεσμία των 15 ημερών ισχύει και για τις μελλοντικές περιπτώσεις λειτουργίας ελευθέρων (λευκών) πρατηρίων είτε εξ αρχής είτε κατόπιν μετατροπής τους σε ελεύθερα (λευκά). 21.Ε.κ.23 Πρατήρια Υγρών Καυσίμων 4.Οι εταιρείες εμπορίας πετρελαιοειδών υποχρεούνται να γνωστοποιήσουν εγγράφως εντός 20 ημερών από την ισχύ της παρούσας, στις κατά τόπους περιφερειακές υπηρεσίες του Υπουργείου Εμπορίου, πλήρη στοιχεία των πρατηρίων με τα οποία έχουν συνάψει σύμβαση αποκλειστικής συνεργασίας και φέρουν το σήμα τους. Για νέες τέτοιες συμβάσεις που θα συνάπτονται και για οποιαδήποτε μεταβολή (λύση ή καταγγελία), η λήξη και μη ανανέωση υφισταμένων συμβάσεων, τάσσεται προθεσμία 15 ημερών στις εταιρείες για τη σχετική γνωστοποίηση. Τα της καταγγελίας της σύμβασης ρυθμίζονται βάσει σχετικών όρων της ιδίας της σύμβασης. 4.1.Σε περίπτωση διακοπής για οποιοδήποτε λόγο της συνεργασίας πρατηριούχων με συγκεκριμένη εταιρεία εμπορείας πετρελαιοειδών, αφαιρείται η πινακίδα με το σήμα της εταιρείας, καθώς και οποιαδήποτε άλλη ένδειξη της εταιρείας οπουδήποτε φέρεται εντός του χώρου του πρατηρίου, κατά την διαδικασία και προθεσμία που ορίζεται στις μεταξύ τους συμβάσεις. 4.2.Σε περίπτωση διακοπής συνεργασίας πρατηριούχων με συγκεκριμένη εταιρεία εμπορίας πετρελαιοειδών και μετατροπής του σε πρατήριο ελεύθερο (λευκό) ή αποκλειστικής συνεργασίας με άλλη εταιρεία, η πινακίδα με το νέο αντίστοιχο σήμα θα αναρτηθεί εντός 30 και 15 ημερών αντίστοιχα από την αφαίρεση του προηγούμενου σήματος και η σχετική γνωστοποίηση στην αρμόδια περιφερειακή υπηρεσία του Υπουργείου Εμπορίου θα γίνει εντός 15 ημερών από την ανάρτησή του, κατά τα ανωτέρω οριζόμενα. 4.3.Κατά το χρονικό διάστημα που μεσολαβεί από την καταγγελία της σύμβασης μέχρι την αφαίρεση των σημάτων της εταιρείας από το πρατήριο, η εταιρεία εξακολουθεί να έχει την υποχρέωση του ομαλού εφοδιασμού του πρατηρίου, σύμφωνα με την μεταξύ τους σύμβαση που καταγγέλθηκε. 5.Απαγορεύεται σε εταιρείες εμπορίας και διανομής πετρελαιοειδών να εφοδιάζουν, είτε άμεσα είτε δια μέσου των πρακτόρων ή παραγγελιοδόχων τους, με πετρελαιοειδή προϊόντα πρατήρια στα οποία έχουν αναρτηθεί σήματα άλλης εταιρείας πετρελαιοειδών. 6.Στους παραβάτες των διατάξεων τόσον των παρ. 8 και 9 του άρθρ. 14 του Νόμ. 1571/85 που προστέθηκαν με την παρ. 4 του άρθρ. 15 του Νόμ. 2289/95, όσο και των διατάξεων της παρούσας απόφασης, ανεξάρτητα από την άσκηση ποινικής δίωξης που προβλέπεται από τις διατάξεις του Ν.Δ. 136/46 περί κυρώσεως, τροποποιήσεως και συμπληρώσεως του από 10/11.5.1946 Ν. Δ/τος «περί αγορανομικού κώδικα» όπως τροποποιήθηκε και συμπληρώθηκε μεταγενέστερα, επιβάλλεται και πρόστιμο με απόφαση του οικείου Νομάρχη, μετά από προηγούμενη κλήση δια επιδοτηρίου των παραβατών υπομνήματος με το οποίο θα αναφέρονται στο θέμα της παράβασης. Η ανωτέρω απόφαση θα εκδίδεται σε διάστημα όχι μεγαλύτερο των 3 μηνών από της διαπίστωσης της παράβασης από τα αρμόδια όργανα. Το πρόστιμο ορίζεται σε ποσό δραχμών από (500.000) έως (5.000.000) για τους πρατηριούχους. Ποσό δραχμών από (3.000.000) έως (10.000.000) για τις Εταιρείες εμπορίας και διανομής πετρελαιοειδών ή στους πράκτορες ή παραγγελιοδόχους τους, όπου από τις πιο πάνω διατάξεις προκύπτει ευθύνη τους. Για την μετατροπή των μέσα σε () χρηματικών προστίμων της άνω παρ.6 στα αντίστοιχα ποσά των 1.467,35 έως 14.673,51 ΕΥΡΩ για τους πρατηριούχους και των 8.804,11 έως 29.347,03 ΕΥΡΩ για τις εταιρείες, τους πράκτορες ή τους παραγγελιοδόχους τους, βλ. την με αριθ.Α3/1286/19-28 Φεβρ.2002 (ΦΕΚ Β΄255), απόφ. Υπ. Εθνικής Οικονομίας-Ανάπτυξης. Περιπτώσεις υποτροπής παραβάσεων πρατηριούχων από τις ως άνω διατάξεις γνωστοποιούνται στις κατά τόπους Νομαρχιακές Υπηρεσίες του Υπουργείου Μεταφορών για την περίπτωση ανάκλησης της άδειας λειτουργίας, κατά τα οριζόμενα στο τρίτο εδάφιο της παρ. 9 του άρθρ. 14 του Νόμ. 1571/85 που προστέθηκε με την παρ. 4 του άρθρ. 15 του Νόμ. 2289/95. 